3,8 C. PLINII HIST. NAT. LIB. II. 



, Quando recurrant solis ac lunae defectus. 



X. i3. Defectus ducentis viginti tribus mensibus 

 redire in suos orbes certum est; solisque defectum non 

 nisi novissima primave fieri luna, quod vocant coi- 

 tum : lunœ autem non nisi plena, semperque citra 

 quam proxiine fuerit. Omnibus aulem annis fieri utrius- 

 que sideris defectus statis diebus, horisque sub terra. 

 Nec tamen quum superne fiunt, ubique cernî^ aliquando 

 propter nubila, saepius globo terrae obstante convexita- 

 tibus mundi. Intra ducentos annos Hipparchi sagaci- 

 tate compertum est, et lunae defectum aliquando quinto 

 mense a prioi'e fieri, solis vero septimo : eumdem bis 

 in triginta diebus supra terras occultari, sed ab aliis 

 atque aliis hoc cerni : quaeque sunt in hoc miraculo 

 maxime mira, quum conveniat umbra terrae lunam he- 

 betari, nunc ab occasus parte hoc ei accidere, nunc ab 

 exortus : et quanam ratione , cum solis exortu umbra 

 illa hebetatrix sub terra esse debeat, semel jam accide- 

 nt , ut in occasu luna deficeret , ulroque super ter- 

 ram conspicuo sidère. 



